A célom, hogy egy önkiszolgálót megvalósítsak, amely például a Tescoban vagy az Auchanban is megtalálható. Ezt tartottam a legjobb ötletnek, hisz életszerű program lenne, amit az emberek nap, mint nap használnak. A tervem, hogy egyszerűbbé, letisztultabbá és egyben korszerűbb megjelenítést valósítsak meg neki a Tescoshoz képest.

Eleinte a [www.figma.com](http://www.figma.com) oldalon megterveztem a programot a Tanár úr javaslatára. Nagyon tetszett az oldal, mivel elképesztően egyszerűen meg tudtam valósítani azt, amit elképzeltem. A főoldalát meg is terveztem, majd hozzá kezdtem a megvalósításához, Visual Studio 2022-ben C# form-hoz folyamodtam, mivel ez nekem egyszerűbb, mint a WPF. De mielőtt nekikezdtem volna, a dizájnnal kapcsolatban azonnal felmerült két dolog. Az egyik, hogy hogyan tudnám reszponzívvá tenni, a másik, hogy alapvető animációkat bele tudnék-e tenni. Youtube-on utána is néztem, majd egy számomra új form-os eszközzel ismerkedtem meg, a TableLayoutPanel-lal. Valójában ugyan az, mint a WPF-es StackPanel, viszont itt egyszerűbb, mert csak be kell húzni, és anchor-ral ki tudtam választani, hogy melyik oldalhoz „tapadjon”, amivel reszponzív is lett a form-om. Ezután a gombokat, label-eket és a képeket már csak bele kellett rakosgatnom és meg kellett formáznom. Ezt követően hirtelen megtoppantam, mivel egy TableLayoutPanel-be be akartam húzni egy másikat, aminek másmilyen hátteret adtam, majd a szélei beljebb voltak, nem töltötték ki a mögötte lévő TableLayoutPanel-t. Azt hittem, hogy tényleg WPF-hez kell folyamodnom, mert nem jött össze a dizájn, de eszembe jutott, hogy nem-e a margó miatt van, amit meg is találtam, így ez a probléma megoldódott.